 Освен това, ако границите между България, Гърция, Румъния и Унгария бъдат премахнати вследствие от приемането ни в Шенген, ще може да бъдат прехвърляни ресурси от тях там, където действително има нужда от повече усилия. Надявам се този доклад да е сигнал към гражданите на България и на Румъния за категоричното ни несъгласие, че продължават да подлежат на паспортна проверка, а на определени места в Европа и на повторна багажна проверка за сигурност.